《题阮太师母石室藏书小照》
清代·王照圆

《籑诂》研经万卷收，嫏嬛仙馆翠烟浮。斋名积古从公定，室有藏书是母留。

俭素时妆无一点，丹青小照足千秋。应知淡月疏桐夜，缅想音容在选楼。

作者简介：（1763—?）山东福山人，字瑞玉，一字畹佺。郝懿行妻。工诗文，书法仿欧、柳。常为懿行所著书写定题识。有《列女传补注》、《列仙传校正》、《梦书》。